 Si-a gasit nasul Liviu Dragnea? Ads Actualitate Politic Business Sport Life Show Login Arhiva Liviu Dragnea presedinte PSD Si-a gasit nasul Liviu Dragnea? Autor: Victor Pitigoi Luni, 25 Februarie 2019, ora 12:39 26294 citiri Un eveniment petrecut acum o saptamana a fost trecut cu vederea de opinia publica si chiar uitat, desi era socant si avea toate motivele sa faca senzatie: s-a declansat pe fata un conflict, initial mocnit, intre starostele intregului partid, Liviu Dragnea, si starostele de Vrancea, Marian Oprisan Nu trebuie sa fii specialist in cititul printre randuri, ca sa observi cu cata preeminenta vorbea Oprisan, despre temutul de altadata lider al PSD: "Liviu Dragnea mai greseste si el din cand in cand, dar e baiat bun" Observati nuanta? El, marele Dragnea, e un baiat bun! Si asta cine o spune? Vranceanul care pana nu demult era unul dintre cei mai obedienti lideri locali, tinut in lesa lui "daddy" ca sa-i aduca voturi cand este nevoie de ele sau sustinere, daca trebuie pusi unii la zid, prin majoritatea CEx Am trait s-o vedem si pe asta: Liviu Dragnea evaluat de Marian Oprisan Insusi termenul folosit la adresa celui care taia si spanzura in partid da de inteles ca el, vranceanul, este undeva deasupra celorlalti, niste "baieti" care fac nazbatii, dar pe care el ii iarta de pacatele lor, in generozitatea sa, daca sunt "buni" Oameni suntem! Poate ca unii n-au observat, dar baronul de Vrancea a reusit in cateva cuvinte sa-l evalueze pe Dragnea exact cat trebuie, ca sa-l scuture putin de aura cu care isi impodobise singur crestetul: "mai face din cand in cand pe stapanul partidului", "de cand a ajuns la Bucuresti s-a metamorfozat, in presedintele cu anumite valente", Ads "trebuie organizat congres, la finalul lunii octombrie" Fiecare rostire nu este decat un cui infipt in talpa liderului suprem, ca sa simta jupanul ca-l cam jeneaza talpa, dar mai ales sa priceapa iapa - adica telespectatorii - cine are in mana cutiuta cu cuie, pe care le bate cand vrea, in talpa cui vrea Fara indoiala, in familie, acolo unde se spala rufele cele mai murdare, s-au spus multe, iar domnul Oprisan are delicatetea de a nu le da pe fata, tinandu-le sub manseta, unde isi pastreaza tot omul asul castigator: "Ce am avut de spus am spus in interior" "Daddy" are ac de cojocul fiecaruia Sunt convins ca in interior s-a vorbit foarte incomod, dar nu cred ca au sarit scantei Nu pare domnul Oprisan omul scanteilor si nici domnul Dragnea nu scapara cand n-ar fi momentul Iar respectivul moment este total nefavorabil: urmarit in justitie, acuzat pentru modificarea legilor ca sa-si rezolve propriul caz, contestat in interior, nefrecventabil in intreaga Europa, dezagreat de liderii social-democratilor europeni si cu sondajele prabusite in propria tara, liderului PSD atata i-ar mai lipsi, niste conflicte in propriul partid Ads Sub acest aspect, vranceanul il menajeaza Nu transforma mica galceava intr-un mare scandal, ceva cu care domnul Dragnea stie foarte bine sa lupte si chiar sa invinga Nimeni n-a castigat pana acuma vreo partida cu Dragnea, pe baza de scandal Scandalurile ii vin ca o manusa Sunt genul lui De altfel, asta a fost marea greseala a protestatarilor de pana acum: au declansat zarva mare si au pierdut Nu si-au dat seama ca "Daddy" are ac de cojocul fiecaruia Acum vreo doi ani, Catalin Ivan l-a atacat chiar in preajma alegerilor interne si a fost exclus din partid A mai exclus vreo doi, tot pe atunci Pe Andronescu si pe Badalau i-a luat cu binisorul, cumparandu-i la pret de second hand, pe Marian Neacsu si Adrian Tutuianu i-a dat afara, iar Gabrielei Firea i-a luat toate functiile politice, inclusiv banii Capitalei, impartiti regeste smeritilor primari de sector, care nici nu se asteptau la asemenea para malaiata Volens-nolens trebuie congres Ads Este de banuit ca Marian Oprisan a studiat precedentele, stie patania razvratitilor si nu pica in plasa Se fereste de un conflict zgomotos si nefolositor, ceva la care Dragnea stie perfect cum sa reactioneze De aceea, domnul Oprisan nu l-a declarat autocrat, nici veleitar sau dictator, n-a pus in balanta ca-i condamnat, ca le face pe toate de capul lui sau - mai nou - ca le-ar face de capul tinerei domnisoare Irina, asa cum soptesc unii pe la colturi Omul l-a criticat ca un adevarat gentleman, numai cu manusi, tot in stilul excelentei etichete de "baiat bun": "Mai face din cand in cand pe stapanul partidului" Pe de o parte, este evident ca se manifesta critic fata de seful sau, iar pe de alta parte il menajeaza Stie ca prudenta este mama intelepciunii si mai stie ce au patit altii care au operat fara manusi de protectie, inclusiv Gabriela Firea Problema domnului Oprisan nu este insa cu ce fel de manusi opereaza, ci unde tinteste Iar tinta o ghicesti tot printre randuri, daca ii citesti declaratiile cu privire la ce sustine ca ar fi propus el in CEx: "In 2019 se finalizeaza mandatul domnului Dragnea si este evident ca trebuie sa fie facut congres" Ads Pentru ce congres? Fireste, pentru alegerea unui nou presedinte, in locul lui Dragnea, al carui mandat expira Iar nevoia de congres nu rezulta ca o propunere a lui Oprisan, ci se prezinta evident , dintr-o singura socoteala artmetica: ii expira mandatul lui Dragnea Deci volens-nolens trebuie sa-l facem E bine sa alergi singur pe pista: n-ai cum sa iesi pe locul doi Fireste, ar fi lipsit de tact sa propuna in acest moment pe cineva in locul sefului inca nedebarcat, dar felul cum l-am observat pe baronul vrancean dupa sedinta CEx ma trimite la comparatia facuta recent la TV de catre un reputat jurnalist, reluand una mai veche publicata in Ziare com, de o distinsa autoare Amandoi amintesc de o veche fotografie sovietica, reprezentandu-l pe batranul Lenin bolnav si plesuv, asezat intr-un fotoliu si pe tanarul Stalin alaturi, in picioare, cu mustata neagra ca abanosul Se stie ca Stalin, care ii pandea de multa vreme functia lui Lenin, nu l-a ponegrit niciodata L-a luat totdeauna cu binisorul si cu atata blandete, incat nici astazi nu se stie daca Vladimir Ilici a murit de moarte buna sau altfel Ads Ce e drept, nu s-a pronuntat niciodata cu "este un baiat bun Lenin asta", dar s-a purtat in asa fel, incat batranul comunist, care nu-si aprecia deloc viitorul urmas, l-a rabdat pana la ultima suflare, acceptandu-l Pastrand proportiile, Marian Oprisan, mai tanar si mai viguros decat tomnaticul Dragnea, pandeste dupa colt si nu exclud posibilitatea sa-si fi pregatit terenul pentru pasul urmator, la un posibil viitor congres Sortile il favorizeaza: deocamadata nu are rival Cand alergi singur pe pista, n-ai probleme sa ajungi primul Poate chiar pentru acest motiv a gasit dansul ca e cazul sa bata fierul cat este cald Cu trecerea timpului, social-democratii si-ar putea gasi usor un lider tot tanar, dar mai cu prestanta, mai cultivat, mai poliglot, mai scolit si mai de rezonanta, decat Oprisan din Focsani La placinte inainte, la razboi inapoi Se pare ca Liviu Dragnea nu-si face griji I se pare halucinant sa-ti bati capul cu congresul in anii electorali Daca gandeste asa - si asta o afirma el - inseamna ca nu stie sa se puna in context Europarlamentarele nu se anunta deloc favorabile pentru Dragnea si partidul sau Sondajul cel mai recent al IMAS estimeaza PSD la 24,5%, dar caderea libera continua, iar Liviu Dragnea a promis posturi eligibile cu amandoua mainile Este dator vandut Pentru partid, pentru Dragnea personal, rezultatul din luna mai ar putea fi un soc, caci exista si estimari care duc sub 20% Iar regula de aur a social-democratului dambovitean asta este: la placinte inainte, la razboi inapoi Pana acum, au fost numai placinte, iar daca se schimba calimera, parca vad cum se trezeste intregul PSD dandu-i dreptate lui Oprisan, cel care crede ca poate salva ceva in ceasul al 12-lea, cu ajutorul congresului Cand se vor pomeni social-democratii, dupa europarlamentare, ca stau tot fara candidat, ca sansele lui Dragnea sunt nule, iar sansele domnului Tariceanu cresc impresionant chiar si fara sustinerea PSD, nu vor avea alta solutie decat sa improvizeze un congres rapid si sa-si aleaga, tot rapid, un nou presedinte Atunci Marian Oprisan ar putea aparea ca un adevarat Deus ex machina , pe care-l accepti faut de mieux , sau cum zice romanul "in lipsa de altceva" Odata ajuns presedinte de partid, candidatura la Cotroceni n-ar mai fi o problema Zic candidatura, pentru ca nu-l vad surclasandu-l pe domnul Traiceanu, iar pe Klaus Iohannis - favoritul tuturor sondajelor - cu atat mai putin Dar nici nu cred ca tinteste asa departe Dupa cum il ghicesc eu, nu pare sa-si doreasca mai mult decat preluarea sefiei partidului Pe urma, nu ramane decat sa faca ordine asa cum crede dansul de cuviinta, eventual cum a facut Geoana cand l-a marginalizat pe Nastase, Ponta cand l-a exclus pe Geoana, Dragnea cand l-a exclus pe Ponta, iar daca istoria se repeta la fel de milimetric, nu ramane decat sa-l excluda si Oprisan pe Dragnea, motive sunt Automat, nu-i mai ramane alta solutie decat sa se roage de Ponta ca sa-l primeasca in partidul lui, ca doar au fost atat de buni prieteni! Ads Scrie pe Ziare Com Citeste si: USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă # Liviu Dragnea CEX , # Marian Oprisan presedinte CJ Vrancea , # Marian Oprisan congres PSD , # Liviu Dragnea Congres PSD , # Klaus Iohannis un nou mnadat Ne puteți urmări și pe pagina noastră de Facebook sau pe Google News Sursa: Ziare com Comentarii Zapacitu Click pentru a vedea sistemul de punctaj "> rank 5 Un lucru e clar: Dragnea n-o sa se plictiseasca! Daca nu ajunge la puscarie, ajunge la balamuc Vezi tot bum Click pentru a vedea sistemul de punctaj "> rank 5 Soros si agenturile straine vor sa-l rastoarne pe Dragnea si psd-ul ha ha ha ha ha ha ha ha ha ha ha ha Vezi tot Vezi toate comentariile (11) Adauga comentariu Parteneri Ziare Com Adevarul ro "Taxa Netflix" in Romania este pe punctul de a fi adoptata Care sunt implicatiile TelekomSport ro Un nou tun de ULTIMA ORA dat de FCSB Becali face SHOW total pe piata transferurilor si aduce unul dintre cei mai in forma jucatori din Liga I ObservatorNews ro "De ce sa traga, e criminal? A omorat oameni?" Familia soferului fugar din Tulcea il apara, desi un copil de 13 ani a cazut victima nevinovata Ads Top stiri din Politic USR cere demisia șefului AEP după ce a fost trimis în judecată pentru abuz în serviciu De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Prin câte schimbări de guverne a trecut Raed Arafat Politicienii au încercat să scape de acesta dar sistemul pentru situații de urgență ”este construit să depindă de el” Nicușor Dan pune capăt a zeci de afaceri imobilizare aprobate de Gabriela Firea „42 de PUZ-uri vor fi analizate de Consiliul General” Blocurile ce ar trebui demolate Scuarul monumentului Luigi Cazzavillan, înscris în lista monumentelor istorice ale Capitalei, a fost distrus Sinecuri de partid La Loteria Română, norocul surâde clientelei politice Toate stirile din Politic Ads Ads Urmărește-ne pe: Klaus Iohannis Nicusor Dan Vlad Voiculescu Politica Opinii Marcel Ciolacu Dacian Ciolos Dan Barna Victor Ponta Nicusor Dan Gabriela Firea Catalin Predoiu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 